
Iepirkuma procedūras

 „Ārējo kanalizācijas inženiertīklu  būvniecība Jēkabpilī” 

(Identifikācijas Nr. JŪ/01/2016)
NOLIKUMS

Eiropas Savienības  Kohēzijas fonda līdzfinansētajam projektam 

„Ūdenssaimniecības pakalpojumu attīstība Jēkabpilī, IV kārta”

1. Pasūtītājs un Pasūtītāja kontaktpersona

Pasūtītājs: 

Sabiedrība ar ierobežotu atbildību „Jēkabpils ūdens”

reģistrācijas numurs 45403000395,

Jaunā iela 60, Jēkabpils, LV-5201, Latvija 

Elektroniskā pasta adrese: info@jekabpilsudens.lv
Mājaslapas adrese: www.jekabpilsudens.lv  

Pasūtītāja kontaktpersonas: 

Tehniskie jautājumi: Attīstības un investīciju daļas vadītāja/komunālinženiere Lilija Berģe

Tālruņa Nr.: 65232622, 29992138,
Elektroniskā pasta adrese: lilija.berge@jekabpilsudens.lv 

Citi jautājumi: Dokumentu pārvaldības daļas vadītāja/juriskonsulte  Iveta Ozoliņa

Tālruņa Nr.: 65232622, 65232036,
Elektroniskā pasta adrese: info@jekabpilsudens.lv 
2. Piegādātājs, Ieinteresētais piegādātājs un Pretendents

2.1. Piegādātājs ir fiziska persona, juridiska persona, personālsabiedrība vai personu apvienība, kas piedāvā tirgū veikt projektēšanu un būvdarbus.

2.2. Ieinteresētais piegādātājs ir Piegādātājs, kas saņēmis Nolikumu.

2.3. Pretendents ir Piegādātājs, kas ir iesniedzis piedāvājumu.

2.4. Persona, uz kuras iespējām Pretendents balstās ir persona (t.sk. apakšuzņēmējs), uz kuras iespējām Pretendents balstās, lai apliecinātu, ka Pretendenta kvalifikācija atbilst Pretendenta kvalifikācijas prasībām.
2.5. Pretendentu iepirkuma procedūras ietvaros pārstāv:

a. Pretendents (ja Pretendents ir fiziska persona), 

b. Pretendenta paraksttiesīga amatpersona (ja Pretendents ir juridiska persona),

c. pārstāvēttiesīgs personālsabiedrības biedrs, ievērojot šī punkta „a” un „b” apakšpunktā noteikto (ja Pretendents ir personālsabiedrība),

d. visi personu apvienības dalībnieki, ievērojot šī punkta „a” un „b” apakšpunktā noteikto (ja Pretendents ir personu apvienība) vai

e. Pretendenta pilnvarota persona.

3. Saziņa

3.1. Saziņa starp Pasūtītāju un Ieinteresētajiem piegādātājiem iepirkuma procedūras ietvaros notiek latviešu valodā pa pastu vai elektronisko pastu.

3.2. Saziņas dokumentā ietver iepirkuma procedūras nosaukumu.
3.3. Ieinteresētais piegādātājs saziņas dokumentu nosūta uz Nolikumā norādīto Pasūtītāja pasta adresi vai elektroniskā pasta adresi: info@jekabpilsudens.lv.

3.4. Saziņas dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
3.5. Pasūtītājs saziņas dokumentu nosūta pa pastu vai elektronisko pastu uz Ieinteresētā piegādātāja norādīto pasta adresi vai elektroniskā pasta adresi: info@jekabpilsudens.lv.
3.6. Papildu informāciju Ieinteresētais piegādātājs var pieprasīt ne vēlāk kā 10 (desmit) dienas pirms piedāvājuma iesniegšanas termiņa beigām. Pasūtītājs papildu informāciju sniedz iespējami īsā laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

3.7. Ja Pasūtītājs sniedz papildu informāciju, tas vienlaikus ar papildu informācijas nosūtīšanu Ieinteresētajam piegādātājam, kas uzdevis jautājumu, ievieto šo informāciju mājas lapā internetā: www.jekabpilsudens.lv , kurā ir pieejams Nolikums, norādot arī uzdoto jautājumu.
3.8. Ja Pasūtītājs ir izdarījis grozījumus Nolikumā, tas vienas darbdienas laikā ievieto šo informāciju savā mājas lapā internetā www.jekabpilsudens.lv, kur ir pieejams Nolikums.
4. Informācija par iepirkuma priekšmetu

4.1. Iepirkuma priekšmeta apraksts

Iepirkuma priekšmets ir ārējo kanalizācijas inženiertīklu būvprojekta izstrāde un ārējo kanalizācijas inženiertīklu būvdarbi Jēkabpilī (turpmāk – Būvniecība) saskaņā ar Tehnisko specifikāciju (1. pielikums) un Būvprojektu minimālā sastāvā (2. pielikums). 
4.2. Iepirkuma priekšmeta apjoms
Iepirkuma priekšmeta apjoms norādīts Tehniskajā specifikācijā (1.pielikums). 
4.3. Iepirkuma līguma izpildes vieta
Līguma izpildes vieta ir Jēkabpils pilsēta.
4.4. Iepirkuma līguma izpildes termiņš
Līguma izpildes termiņš ir 2019.gada 30.jūnijs. 
5. Ieinteresēto piegādātāju sanāksme

5.1. Ieinteresētie piegādātāji var pieprasīt ieinteresēto piegādātāju sanāksmi  ne vēlāk kā 20 (divdesmit) dienas pirms piedāvājumu iesniegšanas  termiņa beigām.

5.2. Ieinteresēto piegādātāju sanāksmi organizē, ja saņemts vismaz viens pieprasījums, par to informējot visus ieinteresētos piegādātājus vismaz 5 (piecas) darbadienas iepriekš, publicējot paziņojumu Pasūtītāja mājaslapā:  www.jekabpilsudens.lv , kur pieejams Nolikums.

5.3. Ieinteresēto piegādātāju sapulces protokolu Pasūtītājs publicē savā mājaslapā: www.jekabpilsudens.lv, kur pieejams Nolikums.  

6. Piedāvājums

6.1. Piedāvājuma iesniegšanas un atvēršanas vieta, laiks un kārtība
6.1.1. Katrs Piegādātājs var iesniegt tikai vienu piedāvājumu. Piegādātājs nevar iesniegt piedāvājumu variantus.

6.1.2. Piegādātāji piedāvājumus var iesniegt līdz 2017.gada 27.janvārim plkst. 10:00, Jaunā ielā 60, Jēkabpilī, LV-5201, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz norādītajam termiņam. Iesniegtie piedāvājumi ir Pasūtītāja īpašums.

6.1.3. Piedāvājumi tiks atvērti 2016.gada 27.janvārī plkst. 10:00, Jaunā ielā 60, Jēkabpilī, LV-5201. Piedāvājumu atvēršana ir atklāta. 

6.1.4. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu. Pēc piedāvājumu atvēršanas sanāksmes dalībnieka pieprasījuma Pasūtītājs uzrāda Finanšu piedāvājumu, kurā atbilstoši pieprasītajai Finanšu piedāvājuma formai norādīta piedāvātā cena.

6.1.5. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskatīta un atdod atpakaļ Pretendentam.

6.2. Piedāvājuma derīguma termiņš

6.2.1. Pretendenta iesniegtajam piedāvājumam jābūt derīgam, tas ir saistošam Pretendentam, līdz iepirkuma līguma noslēgšanai, bet ne mazāk kā 120 dienas no piedāvājumu iesniegšanas termiņa.

6.2.2. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt Pretendentus pagarināt sava piedāvājuma derīguma termiņu. Par objektīvu iemeslu tiks uzskatīta Civiltiesiskā līguma  noslēgšana ar Atbildīgo iestādi par projekta „Ūdenssaimniecības pakalpojumu attīstība Jēkabpilī, IV kārta”  realizāciju. 

6.2.3. Ja Pretendents piekrīt pagarināt sava piedāvājuma derīguma termiņu, Pretendents to rakstiski paziņo Pasūtītājam, kā arī nosūta Pasūtītājam bankas vai apdrošinātāja, kas izsniedzis piedāvājuma nodrošinājumu, rakstisku apliecinājumu par piedāvājuma nodrošinājuma termiņa pagarināšanu līdz pagarinātā piedāvājuma derīguma termiņa beigām vai jaunu piedāvājuma nodrošinājumu.

6.3. Piedāvājuma noformējums
6.3.1. Piedāvājums sastāv no četrām šādām daļām:

a. Pieteikums dalībai iepirkuma procedūrā un Atlases dokumenti (viens) oriģināls un viena kopija),

b. Piedāvājuma nodrošinājums (viens) oriģināls un viena kopija),

c. Tehniskais piedāvājums (viens) oriģināls un viena kopija),

d. Finanšu piedāvājums (viens) oriģināls un viena kopija).

6.3.2. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem. 

6.3.3. Katras piedāvājuma daļas sākumā ievieto satura rādītāju. Piedāvājuma daļas lapas (izņemot piedāvājuma nodrošinājumu) numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:

a. norādi par kopējo cauraukloto lapu skaitu,

b. Pretendenta (ja Pretendents ir fiziska persona) vai tā pārstāvja parakstu un paraksta atšifrējumu,

c. apliecinājuma vietas nosaukumu un datumu.

6.3.4. Atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Tulkojuma apliecinājums ietver:

a. norādi “TULKOJUMS PAREIZS”,

b. Pretendenta vai tā pārstāvja parakstu un paraksta atšifrējumu,

c. apliecinājuma vietas nosaukumu un datumu.

6.3.5. Ja Pretendents iesniedz dokumentu kopijas, Pretendents tās apliecina. Kopijas apliecinājums ietver:

a. norādi “KOPIJA PAREIZA”,

b. Pretendenta vai tā pārstāvja parakstu un paraksta atšifrējumu,

c. apliecinājuma vietas nosaukumu un datumu.

6.3.6. Pretendenta pieteikumu dalībai iepirkuma procedūrā, tehnisko piedāvājumu, finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu caurauklojumus apliecina:

a. Pretendents (ja Pretendents ir fiziska persona), 

b. Pretendenta paraksttiesīga amatpersona (ja Pretendents ir juridiska persona),

c. pārstāvēttiesīgs personālsabiedrības biedrs, ievērojot šī punkta „a” un „b” apakšpunktā noteikto (ja Pretendents ir personālsabiedrība),

d. visi personu apvienības dalībnieki, ievērojot šī punkta „a” un „b” apakšpunktā noteikto (ja Pretendents ir personu apvienība) vai

e. Pretendenta pilnvarota persona.

Dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot šī punkta „a”, „b” un „e” apakšpunktā noteikto.

6.3.7. Iesniedzot piedāvājumu vai pieteikumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots. 

6.3.8. Piedāvājumu iesniedz aizlīmētā ārējā iepakojumā, uz kura norāda:

a. Pasūtītāja nosaukumu, reģistrācijas numuru un adresi, 

b. Pasūtītāja kontaktpersonas vārdu, uzvārdu un telefona numuru,

c. Pretendenta nosaukumu, reģistrācijas numuru (ja Pretendents ir juridiska persona vai personālsabiedrība) vai personas kodu (ja Pretendents ir fiziska persona) un adresi, 

d. Pretendenta kontaktpersonas vārdu, uzvārdu, telefona un faksa numuru,

atzīmi ”Piedāvājums iepirkuma procedūrai „Ārējo kanalizācijas inženiertīklu  būvniecība Jēkabpilī”, identifikācijas Nr. JŪ/01/2016,

e.  Neatvērt līdz 2017.gada 27.janvārim plkst. 10:00.
6.3.9. Piedāvājuma ārējā iepakojumā ievieto divus aizlīmētus iekšējus iepakojumus, no kuriem vienā ievieto piedāvājuma oriģinālu, bet otrā - piedāvājuma kopijas. Uz iekšējiem iepakojumiem attiecīgi norāda:

a. atzīmi “ORIĢINĀLS” vai “KOPIJAS”,

b. Pretendenta nosaukumu un reģistrācijas numuru vai personas kodu,

c. atzīmi ”Piedāvājums iepirkuma procedūrai „Ārējo kanalizācijas inženiertīklu  būvniecība Jēkabpilī”, identifikācijas Nr. JU/01/2016””.

6.3.10. Piedāvājuma iekšējos iepakojumos attiecīgi ievieto piedāvājuma daļu oriģinālus vai kopijas. Uz piedāvājuma daļu oriģināliem un to kopijām attiecīgi norāda:

a. atzīmi “ORIĢINĀLS” vai “KOPIJA”,

b. Pretendenta nosaukumu un reģistrācijas numuru vai personas kodu,

c. piedāvājuma daļas nosaukumu (“Pretendenta pieteikums dalībai iepirkuma procedūrā un atlases dokumenti”, „Piedāvājuma nodrošinājums”, “Tehniskais piedāvājums” vai “Finanšu piedāvājums”. 

7. Piedāvājuma nodrošinājums

7.1. Iesniedzot piedāvājumu, Pretendents iesniedz piedāvājuma nodrošinājumu, kuru izsniegusi Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. Piedāvājuma oriģināleksemplārā iešūta pretendenta apliecināta piedāvājuma nodrošinājuma kopija un atsevišķi pie piedāvājuma oriģināleksemplāra pievienots piedāvājuma nodrošinājuma oriģināls (neiešūts)  2% (divi procenti) apmērā no paredzamās Būvniecības kopējās cenas bez PVN.  Piedāvājuma nodrošinājumā jābūt atrunātam, ka piedāvājuma nodrošinājuma devējs apņemamas izmaksāt Pasūtītājam piedāvājuma nodrošinājuma summu pilnā apmērā pēc Pasūtītāja pieprasījuma, ja:
a.   Pretendents atsauc savu piedāvājumu, kamēr ir spēkā piedāvājuma nodrošinājums,
b.  Pretendents, kuram ir piešķirtas tiesības slēgt iepirkuma līgumu, Pasūtītāja noteiktajā termiņā nenoslēdz iepirkuma līgumu,
c. Pretendents, kurš ir noslēdzis iepirkuma līgumu, līgumā noteiktajā termiņā un kārtībā neiesniedz Pasūtītājam līguma izpildes nodrošinājumu. 

7.2. Ja kā piedāvājuma nodrošinājumu Pretendents iesniedz  apdrošināšanas polisi, pielikumā jāpievieno maksājuma apliecinošs dokuments (kopija), kas apliecina apdrošināšanas prēmijas veikto apmaksu pilnā apmērā.
7.3. Ja piedāvājuma nodrošinājumu iesniedz piegādātāju apvienība, t. sk. personālsabiedrība, piedāvājuma nodrošinājumam jābūt izdotam uz visu personālsabiedrības vai piegādātāju apvienības dalībnieku vārdiem vai uz pilnvarotā pārstāvja vārda.

7.4. Piedāvājuma nodrošinājumam ir jābūt spēkā ne vēlāk kā no piedāvājumu iesniegšanas termiņa beigām līdz īsākajam no šādiem termiņiem:

a. līdz piedāvājuma derīguma termiņam vai piedāvājuma derīguma termiņa pagarinājumam, kuru Pasūtītājam rakstveidā paziņojis Pretendents un Piedāvājuma nodrošinājuma izsniedzējs,

b. līdz dienai, kad Pretendents, kurš ir atzīts par uzvarētāju, saskaņā ar iepirkuma līguma noteikumiem iesniedz līguma izpildes nodrošinājumu ,
c. līdz iepirkuma līguma noslēgšanai.
7.5. Piedāvājuma nodrošinājumu Pasūtītājs atdod Pretendentiem šādā kārtībā:

a. Pretendentam, ar kuru Pasūtītājs ir noslēdzis iepirkuma līgumu, - pēc iepirkuma līguma izpildes nodrošinājuma iesniegšanas,

b. pārējiem Pretendentiem - pēc iepirkuma procedūras beigām

c. Pretendentam, kurš nepiekrīt sava piedāvājuma derīguma termiņa pagarināšanai, - pēc piedāvājuma derīguma termiņa beigām.

8. Pretendentu izslēgšanas nosacījumi

Pasūtītājs izslēdz Pretendentu no turpmākās dalības iepirkuma procedūrā, kā arī neizskata Pretendenta piedāvājumu jebkurā no šādiem gadījumiem:

8.1. Pretendents vai persona, kurai ir Pretendenta pārstāvības tiesības vai lēmuma pieņemšanas vai uzraudzības tiesības attiecībā uz Pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā, un no dienas, kad stājies spēkā attiecīgais tiesas spriedums vai prokurora priekšraksts par sodu, ir pagājuši mazāk kā 3 (trīs) gadi līdz piedāvājumu iesniegšanas dienai.

8.2. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas, un no dienas, kad stājies spēkā attiecīgais tiesas spriedums vai prokurora priekšraksts par sodu, ir pagājuši mazāk kā 18 (astoņpadsmit) mēneši līdz piedāvājuma iesniegšanas dienai. 
8.3. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, Pretendentu ir atbrīvojusi no naudas soda, un no dienas, kad stājies spēkā attiecīgais tiesas spriedums vai prokurora priekšraksts par sodu, ir pagājuši mazāk kā 12 (divpadsmit) mēneši līdz piedāvājumu iesniegšanas dienai.
8.4. Ir pasludināts Pretendenta maksātnespējas process, apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai tiek konstatēts, ka līdz paredzamajam līguma izpildes beigu termiņam Pretendents būs likvidēts.
8.5. Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150  euro (viens simts piecdesmit eiro).

8.6. Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju

8.7. Pretendentu izslēgšanas nosacījumi attiecas uz:

a. pretendentu (ja pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība),
b. Personām (t.sk. apakšuzņēmējiem), uz kuru iespējām Pretendents balstās
.

9. Pretendenta kvalifikācijas prasības

9.1. Prasības attiecībā uz Pretendenta atbilstību profesionālās darbības veikšanai

9.1.1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī Personas (t.sk. apakšuzņēmēji), uz kuru iespējām Pretendents balstās, normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.

9.1.2. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai Persona (t.sk. apakšuzņēmējs), uz kuras iespējām Pretendents balstās, kas veiks darbus, kuru veikšanai nepieciešama reģistrācija Būvkomersantu reģistrā, ir reģistrēts Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu. 
9.1.3. Pretendenta piedāvātajam:

a. projekta vadītājam ir spēkā esošs sertifikāts ūdensapgādes un kanalizācijas sistēmu, ieskaitot ugunsdzēsības sistēmas, būvdarbu vadīšanas reglamentētajā jomā;

b. būvprojekta vadītājam ir spēkā esošs sertifikāts ūdensapgādes un kanalizācijas sistēmu, ieskaitot ugunsdzēsības sistēmas, projektēšana reglamentētajā jomā;
c. atbildīgais būvdarbu vadītājam ir spēkā esošs sertifikāts ūdensapgādes un kanalizācijas sistēmu, ieskaitot ugunsdzēsības sistēmas, būvdarbu vadīšana reglamentētajā jomā;
Attiecībā uz būvdarbu vadītāju – ārvalstu Pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbadienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
Attiecībā uz būvprojekta vadītāju - ārvalstu Pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu, ka gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbadienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.

9.2. Prasības attiecībā uz Pretendenta saimniecisko un finansiālo stāvokli

9.2.1. Pretendenta vidējais gada finanšu apgrozījums
 attiecībā uz ārējo ūdensapgādes un/vai kanalizācijas inženiertīklu būvniecību (projektēšana un būvdarbi) iepriekšējo trīs gadu (2015, 2014, 2013.) periodā nav mazāks kā piedāvātās Būvniecības kopējās cenas bez pievienotās vērtības nodokļa (turpmāk – PVN) apmērā. Attiecībā uz Pretendentiem, kas savu darbību tirgū uzsākuši vēlāk, vidējais gada finanšu apgrozījums ārējo kanalizācijas inženiertīklu būvniecībā (projektēšana un būvdarbi) nostrādātajā periodā ir vismaz piedāvātās Būvniecības kopējās cenas bez pievienotās vērtības nodokļa (turpmāk – PVN) apmērā.

9.2.2. Pretendenta kopējais likviditātes koeficients (apgrozāmie līdzekļi/īstermiņa saistības) uz 2016.gada 1.janvāri nav mazāks par 1 (viens). Ja piedāvājumu iesniedz personālsabiedrība vai personu apvienība, tad katram no tās biedriem/dalībniekiem likviditātes koeficients nedrīkst būt mazāks kā 1 (viens).

9.2.3. Pretendentam uz 2015.gada 31.decembri  ir pozitīvs pašu kapitāls. Ja piedāvājumu iesniedz personālsabiedrība vai personu apvienība, tad katram no tās biedriem/dalībniekiem ir jābūt pozitīvam pašu kapitālam uz 2015.gada 31.decembri.

9.3. Prasības attiecībā uz Pretendenta tehniskajām un profesionālajām spējām

9.3.1. Pretendents iepriekšējo piecu gadu (2015, 2014, 2013, 2012, 2011) laikā ir izstrādājis vismaz 2 (divus) ārējo ūdensapgādes un/vai kanalizācijas inženiertīklu būvprojektus un veicis autoruzraudzību ūdenssaimniecības attīstības projektu ietvaros Latvijas Republikas  pilsētās, kur kopējā darbu apjomā ietverts vismaz:  

a. 4 (četras) kanalizācijas sūkņu stacijas ar  ražību ne mazāku kā  2kW; 
b. ārējie kanalizācijas inženiertīkli ar kopējo garumu 7 km un diametru ne mazāku par 200 mm.
Jaundibinātiem uzņēmumiem, kas tirgū darbojas mazāk par šajā punktā norādīto termiņu, informācija jāiesniedz par visu darbības periodu.
9.3.2. Pretendents iepriekšējo piecu gadu (2015, 2014, 2013, 2012, 2011) laikā kā galvenais  būvuzņēmējs ir izpildījis  vismaz 2 (divus)  būvniecības līgumus ūdenssaimniecības attīstības projektu ietvaros Latvijas Republikas pilsētās par kopējo summu vismaz 4 000 000.00 (četri miljoni euro) un  kopējo darbu apjomu vismaz: 
a. 4 (četras) kanalizācijas sūkņu stacijas ar ražību ne mazāku kā 2kW;
b. ārējie kanalizācijas inženiertīkli ar kopējo garumu 7 km un diametru ne mazāku par 200 mm.
Jaundibinātiem uzņēmumiem, kas tirgū darbojas mazāk par šajā punktā norādīto termiņu, informācija jāiesniedz par visu darbības periodu.
9.3.3. Pretendents var nodrošināt šādus galvenos speciālistus:

9.3.3.1. projekta vadītāju, kurš iepriekšējo trīs gadu (2015, 2014, 2013) laikā ir vadījis vismaz 2 (divus) ūdenssaimniecības  attīstības projektus,  kuru kopējā  līguma summa ir vismaz 4 000 000.00 euro; 
9.3.3.2. būvprojekta vadītāju,  kurš iepriekšējo trīs gadu (2015, 2014, 2013) laikā ir vadījis vismaz 2 (divus) būvprojektus un veicis autoruzraudzību, kuros ietverta ārējo kanalizācijas inženiertīklu projektēšana sekojošos apjomos: 

a. vismaz 4 (četras) kanalizācijas sūkņu stacijas ar jaudu ne mazāku kā 2kW;
b. ārējie kanalizācijas inženiertīkli ar kopējo garumu vismaz 7 km un diametru ne mazāku par 200 mm;
9.3.3.3. atbildīgo būvdarbu vadītāju, kurš iepriekšējo trīs gadu (2015, 2014, 2013) laikā ir vadījis vismaz 2 (divus) būvdarbu/būvniecības līgumus ūdenssaimniecības attīstības projektu ietvaros Latvijas Republikas pilsētās, kur kopējā darba apjomā ietverti sekojošu objektu būvdarbi: 

a. vismaz 4 (četras) kanalizācijas sūkņu stacijas ar ražību ne mazāku kā 2kW;
b. ārējie kanalizācijas inženiertīkli ar kopējo garumu vismaz 7 km un diametru ne mazāku par 200 mm. 
9.3.4. Visiem būvdarbiem ir jābūt pabeigtiem, t.i., nodotiem ekspluatācijā atbilstoši spēkā esošajiem normatīvajiem tiesību aktiem, bet visiem būvprojektiem -  akceptētiem būvvaldē.
9.3.5. Pretendents ir saņēmis pozitīvas pasūtītāju atsauksmes par katru no projektēšanas un būvdarbu/būvniecības līgumiem, ar kurām Pretendents apliecina savu tehnisko un profesionālo spēju atbilstību.

9.3.6. Pretendents būvdarbu veikšanai var nodrošināt Tehniskajā specifikācijā noteiktajām minimālajām prasībām atbilstošu tehnisko aprīkojumu (6.pielikums).
9.3.7. Pretendenta uzņēmumā  ir ieviesta un darbojas kvalitātes vadības  un vides pārvaldības sistēma, kas atbilst Eiropas vai starptautiskajiem standartiem. 
9.3.8. Pretendents Būvniecībai var piesaistīt apakšuzņēmējus un balstīties uz apakšuzņēmēju un citu personu (Persona, uz kuras iespējām pretendents balstās) iespējām, lai apliecinātu, ka Pretendenta kvalifikācija atbilst Pretendenta kvalifikācijas prasībām. Šādā gadījumā Pretendents pierāda, ka viņa rīcībā būs nepieciešamie resursi.

10. Iesniedzamie dokumenti

Iesniedzamie dokumenti Pretendenta piedāvājumā kārtojami tādā secībā, kādā tie ir uzskaitīti zemāk. 

10.1. Pieteikums dalībai iepirkuma procedūrā

Pretendenta pieteikumu dalībai iepirkuma procedūrā sagatavo atbilstoši Nolikuma 4.1.pielikumam. Pretendenta pieteikumu dalībai iepirkuma procedūrā un iesniedz kopā ar:
a. atlases dokumentiem (dokumentiem, kas apliecina Pretendentu izslēgšanas nosacījumu neattiecināmību uz Pretendentu/Personām (t.sk. apakšuzņēmējiem), uz kuru iespējām Pretendents balstās un Pretendenta/Personu (t.sk. apakšuzņēmēju), uz kuras iespējām Pretendents balstās, kvalifikācijas dokumentiem),
b. dokumentu vai dokumentiem, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt Pretendentu iepirkuma procedūras ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.

10.2. Dokumenti, kas apliecina Pretendentu izslēgšanas nosacījumu neattiecināmību 

10.2.1. Nolikuma 8.1.apakšpunkta prasības neattiecināmību Pretendents apliecina ar atbilstoši aizpildītu un parakstītu Pieteikumu dalībai iepirkuma procedūrā (4.1.pielikums) un Persona, uz kuras iespējām Pretendents balstās – ar atbilstoši aizpildītu un parakstītu Apakšuzņēmēja/personas, uz kuras iespējām pretendents balstās, apliecinājumu (4.6. pielikums).

10.2.2. Ja Pasūtītājs publiskajās datubāzēs nevar pārliecināties par Nolikuma 8.2.apakšpunkta prasību neattiecināmību, tas pieprasa izziņu no Valsts darba inspekcijas, kura apliecina, ka Pretendents un Personas, uz kuru iespējām Pretendents balstās, nav sodīti par Nolikuma 8.2.apakšpunktā minētajiem darba tiesību pārkāpumiem Latvijā. Ārvalstī reģistrētam (atrodas pastāvīgā dzīvesvieta) Pretendentam un Personām, uz kuru iespējām Pretendents balstās (ja tas/tie ir reģistrēts/i ārvalstī vai ārvalstī ir tā/to pastāvīgā dzīvesvieta) Pasūtītājs pieprasa iesniegt izziņu no attiecīgās ārvalsts kompetentās institūcijas, kas apliecina, ka Pretendents un Personas, uz kuru iespējām Pretendents balstās, nav sodīti par Nolikuma 8.2.apakšpunktā minētajiem darba tiesību pārkāpumiem attiecīgajā ārvalstī.
10.2.3. Par Nolikuma 8.3.apakšpunktā minēto prasību neattiecināmību Pasūtītājs pārliecinās publiskajās datubāzēs. Ārvalstī reģistrētam (atrodas pastāvīgā dzīvesvieta) Pretendentam un Personām, uz kuru iespējām tas balstās (ja tas/tie ir reģistrēts/i ārvalstī vai ārvalstī ir tā/to pastāvīgā dzīvesvieta) Pasūtītājs pieprasa iesniegt izziņu no attiecīgās ārvalsts kompetentās institūcijas, kas apliecina, ka pretendents un Personas, uz kuru iespējām tas balstās, nav sodīti par Nolikuma 8.3.apakšpunktā minētajiem konkurences tiesību pārkāpumiem attiecīgajā ārvalstī.

10.2.4. Ja Pasūtītājs publiskajās datubāzēs nevar pārliecināties par Nolikuma 8.4.apakšpunkta prasību neattiecināmību, tas pieprasa, lai Pretendents iesniedz izziņu, ko ne agrāk kā trīs mēnešus pirms iesniegšanas dienas izdevusi kompetenta institūcija, kas apliecina, ka Pretendentam un Personām, uz kuru iespējām Pretendents balstās, nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta to saimnieciskā darbība, nav uzsākta tiesvedība par to bankrotu, un tie neatrodas likvidācijas stadijā.
10.2.5. Ja Pasūtītājs publiskajās datubāzēs nevar pārliecināties par Nolikuma 8.5.apakšpunkta prasību neattiecināmību, tas pieprasa, lai Pretendents iesniedz izziņu, ko ne agrāk kā trīs mēnešus pirms iesniegšanas dienas:

10.2.5.1. izdevis Valsts ieņēmumu dienests vai pašvaldība Latvijā, kas apliecina, ka Pretendentam un Personām (t.sk. apakšuzņēmējiem), uz kuru iespējām Pretendents balstās (neatkarīgi no tā, vai tas/tās ir reģistrēts/-as Latvijā vai Latvijā atrodas tā/to pastāvīgā dzīvesvieta) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopumā pārsniedz 150  euro (viens simts piecdesmit eiro) ;

10.2.5.2. izdevusi nodokļu administrācijas iestāde ārvalstī, kas apliecina, ka ārvalstī reģistrētam (atrodas pastāvīgā dzīvesvieta) Pretendentam un Personām (t.sk. apakšuzņēmējiem), uz kuru iespējām Pretendents balstās (ja tas/tās ir reģistrēts/-as ārvalstī vai ārvalstī ir tā/to pastāvīgā dzīvesvieta) attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro (viens simts piecdesmit eiro). 
10.2.6. Ja Pretendents ir personālsabiedrība, minētās izziņas jāiesniedz par personālsabiedrību un visiem personālsabiedrības biedriem, savukārt, ja Pretendents ir personu apvienība, - par visiem personu apvienības dalībniekiem.

10.2.7. Ja ārvalstīs minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, - ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.

10.3. Pretendenta kvalifikācijas dokumenti

10.3.1. Citā valstī kompetentās iestādes izsniegtas reģistrācijas apliecības vai izziņas apliecināta kopija, kas apliecina, ka Persona (t.sk. apakšuzņēmējs), uz kuras iespējām Pretendents balstās, ir reģistrēts normatīvajos aktos noteiktā kārtībā un joprojām darbojas (attiecas uz ārvalstī reģistrēto (atrodas pastāvīgā dzīvesvieta) Pretendentu, ārvalstī reģistrēto personālsabiedrību un visiem personālsabiedrības ārvalstī reģistrētajiem (atrodas pastāvīga dzīves vieta) biedriem (ja piedāvājumu iesniedz personālsabiedrība) vai ārvalstī reģistrēto personu apvienību un visiem personu apvienības ārvalstī reģistrētajiem (atrodas pastāvīga dzīves vieta) dalībniekiem (ja piedāvājumu iesniedz personu apvienība).

10.3.2. Ārvalstu Pretendenta, personālsabiedrības biedra, personu apvienības dalībnieka (ja piedāvājumu iesniedz personālsabiedrība vai personu apvienība), vai apakšuzņēmēja un citu personu (Personas, uz kuru iespējām Pretendents balstās) attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.

10.3.3. Izziņa par vidējo gada finanšu apgrozījumu
 attiecībā uz ārējo ūdensapgādes un kanalizācijas inženiertīklu būvniecību (projektēšana un būvdarbi) iepriekšējos trīs gados (2015, 2014, 2013.). Pretendentiem, kas savu darbību tirgū uzsākuši vēlāk, informācija jāiesniedz par visu darbības periodu.

10.3.4. Pretendenta apliecinājums (4.7.pielikums) par Pretendenta atbilstību Nolikuma 9.2.2. un 9.2.3.punktā noteiktajām prasībām. 

10.3.5. Pretendenta apstiprināts Pretendenta un Personu (t.sk. apakšuzņēmēju), uz kuru iespējām Pretendents balstās, iepriekšējos piecos gados izstrādāto būvprojektu saraksts atbilstoši Izstrādāto būvprojektu saraksta veidnei (4.2.pielikums) un pasūtītāju 2 (divas) atsauksmes par to, vai visi darbi ir veikti atbilstoši attiecīgiem normatīviem un atbilstošā kvalitātē. Jaundibinātiem uzņēmumiem/uzņēmumiem, kas savu darbību uzsākuši vēlāk, informācija jāiesniedz par visu darbības periodu.

Izstrādāto tehnisko projektu sarakstā Pretendents norāda tādu informāciju par izstrādātajiem tehniskajiem projektiem, kas apliecina Nolikuma 9.3.1.apakšpunktā prasīto pieredzi.

10.3.6. Pretendenta apstiprināts Pretendenta un Personu (t.sk. apakšuzņēmēju), uz kuru iespējām Pretendents balstā, iepriekšējos piecos gados veikto būvdarbu saraksts atbilstoši Veikto būvdarbu saraksta veidnei (4.2. pielikums) un pasūtītāju 2 (divas) atsauksmes par to, vai visi darbi ir veikti atbilstoši attiecīgajiem normatīviem un atbilstošā kvalitātē. Pretendentiem, kas savu darbību tirgū uzsākuši vēlāk, informācija jāiesniedz par visu darbības periodu.

Veikto būvdarbu sarakstā Pretendents norāda tādu informāciju par veiktajiem būvdarbiem, kas apliecina Nolikuma 9.3.2.apakšpunktā prasīto pieredzi.
10.3.7. Pretendenta piedāvāto speciālistu saraksts atbilstoši Galveno speciālistu sarakstam (4.3.pielikums). Par Pretendenta piedāvātajiem speciālistiem Pretendents norāda informāciju par izstrādātājiem būvprojektiem un veiktajiem būvdarbiem, kuri apliecina Nolikuma 9.3.3.apakšpunktā norādīto speciālistu prasīto pieredzi.
10.3.8. Pretendenta piedāvātā:

a. projekta vadītāja būvprakses sertifikāta būvdarbu vadīšanā un/vai būvuzraudzības jomā,
b. būvprojekta vadītāja būvprakses sertifikāta kopija,

c. galvenā būvdarbu vadītāja būvprakses sertifikāta kopija.
Par attiecīgā sertifikāta esamību un derīguma termiņu Pasūtītājs var pārliecināties publiskajās datubāzēs.

Ārvalstu speciālista licences, sertifikāta vai cita dokumenta attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti) kopija un:
· attiecībā uz būvdarbu vadītāju – Pretendenta apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbadienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā;

-  
attiecībā uz būvprojekta vadītāju - Pretendenta apliecinājumu, ka gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbadienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.

10.3.9. Pretendenta piedāvāto speciālistu CV un pieejamības apliecinājums saskaņā ar noslodzes laika grafiku atbilstoši CV veidnei (4.4.pielikums). Par Pretendenta piedāvātajiem speciālistiem Pretendents norāda informāciju par izstrādātājiem būvprojektiem un veiktajiem būvdarbiem, kuri apliecina Nolikuma 9.3.3.apakšpunktā norādīto speciālistu prasīto pieredzi.
10.3.10. Pretendenta pasūtītāju atsauksmes par katru no projektēšanas un būvdarbu/būvniecības līgumiem.
10.3.11. Pretendenta kvalitātes vadības sertifikāta kopija.

10.3.12. Pretendenta sertifikāts vai citas Eiropas Savienības dalībvalsts kompetentās institūcijas sertifikāts, kas apliecina tā atbilstību Eiropas vai Starptautiskajiem vides vadības standartiem, vai reģistrācija vides pārvaldības un audita sistēmā, vai citi pierādījumi par līdzvērtīgiem vides aizsardzības prasību nodrošinājuma pasākumiem. 
10.3.13. Pretendentam pieejamā tehniskā aprīkojuma apraksts atbilstoši Tehniskā aprīkojuma sarakstam (6. pielikums).

10.3.14. Ja Pretendents Būvdarbiem plāno piesaistīt apakšuzņēmējus un balstīties uz apakšuzņēmēju un citu Personu (Persona, uz kuras iespējām Pretendents balstās) iespējām, lai apliecinātu, ka Pretendenta kvalifikācija atbilst Pretendenta kvalifikācijas prasībām, piedāvājumā jāietver:

a. visu apakšuzņēmējiem nododamo Būvniecības darbu apraksts atbilstoši Apakšuzņēmējiem nododamo būvniecības darbu sarakstam (4.5. pielikums),
b. (1) Personas (t.sk. apakšuzņēmēja), uz kuras iespējām Pretendents balstās, apliecinājums atbilstoši Apakšuzņēmēja/Personas, uz kuru iespējām pretendents balstās, apliecinājuma veidnei (4.6.pielikums) par gatavību veikt Apakšuzņēmējiem nododamo būvniecības darbu sarakstā norādītos Būvniecības darbus un/vai nodot Pretendenta rīcībā Iepirkuma līguma izpildei nepieciešamos resursus un/vai (2) Pretendenta un Personas (t.sk. apakšuzņēmēja), uz kuras iespējām Pretendents balstās, līgums par sadarbību Iepirkuma līguma izpildei, kas pierāda, ka Pretendenta rīcībā būs Iepirkuma līguma izpildei nepieciešamie resursi (nosakot resursu nodošanas apjomu, termiņu, uz kādu šie resursi tiek nodoti, un solidāru atbildību līguma izpildē), gadījumā, ja ar Pretendentu tiks noslēgts Iepirkuma līgums,

c. dokumenti, kas apliecina Personas (t.sk. apakšuzņēmēja), uz kuru iespējām Pretendents balstās, neattiecināmību Pretendentu izslēgšanas nosacījumiem,

d. (ja attiecināms) citā valstī kompetentās iestādes izsniegtas reģistrācijas apliecības vai izziņas apliecināta kopija, kas apliecina, ka Persona (t.sk. apakšuzņēmējs), uz kuras iespējām Pretendents balstās, ir reģistrēts normatīvajos aktos noteiktā kārtībā un joprojām darbojas, kā arī

e. dokumentu vai dokumentus, kas apliecina Personas (t.sk. apakšuzņēmēja), uz kuras iespējām Pretendents balstās, piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Personu (t.sk. apakšuzņēmēju), uz kuras iespējām Pretendents balstās, iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.

11. Tehniskais piedāvājums

Tehniskais piedāvājums Pretendentam jāsagatavo saskaņā ar Tehnisko specifikāciju (1.pielikums) un Būvprojektu minimālā sastāvā (2. pielikums), ievērojot Tehniskā piedāvājuma sagatavošanas vadlīnijas (7.pielikums). 

12. Finanšu piedāvājums 

12.1.1. Finanšu piedāvājumā jānorāda līgumcena - kopējā cena, par kādu tiks veikta Būvniecība (Būvniecības kopējā cena), kā arī visas vienību cenas un visu izmaksu pozīciju izmaksas. Finanšu piedāvājums jāsagatavo  atbilstoši  Finanšu piedāvājumam (5.pielikums) un MK noteikumiem Nr.330 „Noteikumi par Latvijas būvnormatīvu LBN 501-15 „Būvizmaksu noteikšanas kārtība”” 5.pileikums, 6.pielikums un 8.pielikums.
12.1.2. Finanšu piedāvājumā cenas jānorāda euro (EUR) bez PVN. Atsevišķi jānorāda Būvniecības kopējā cena ar PVN (iepirkuma līguma summa).

12.1.3. Cenās jāiekļauj visas izmaksas, kas ir saistītas ar Būvniecību.

13. Piedāvājumu izvērtēšana

13.1. Pēc piedāvājumu atvēršanas iepirkuma komisija slēgtās sēdēs veic piedāvājumu izvērtēšanu.

13.2. Iepirkuma komisija pārbauda, vai Pretendenta Pieteikums dalībai Iepirkuma procedūrā un Piedāvājuma nodrošinājums atbilst Nolikumā noteiktajām prasībām. Ja Pieteikums dalībai Iepirkuma procedūrā vai Piedāvājuma nodrošinājums nav ietverts Pretendenta piedāvājumā vai neatbilst Nolikumā noteiktajām prasībām, Pretendenta piedāvājums tiek noraidīts.

13.3. Iepirkuma komisija pārbauda, vai Pretendenti un Personas (t.sk. apakšuzņēmēji), uz kuru iespējām Pretendenti balstās, nav piedalījušās kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā. Ja Pretendents vai Persona (t.sk. apakšuzņēmēji), uz kuras iespējām Pretendents balstās, ir piedalījušies kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā un ja tas šim piegādātājam dod priekšrocības Iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkuma procedūrā, tādējādi kavējot, ierobežojot vai deformējot konkurenci.
13.4. Iepirkuma komisija publiskās datubāzēs pārbauda, vai Pretendenti, personālsabiedrības biedri, personu apvienības dalībnieki (ja piedāvājumu iesniedz personālsabiedrība vai personu apvienība) un Personas (t.sk. apakšuzņēmēji), uz kuru iespējām Pretendents balstās, (1) kas veiks darbus, kuru veikšanai nepieciešama reģistrācija Būvkomersantu reģistrā, ir reģistrēti Buvkomersantu reģistrā un pārliecinās par piedāvāto speciālistu piešķirtajiem sertifikātiem (2) vai Pretendenti un Personas (t.sk. apakšuzņēmēji), uz kuru iespējām Pretendenti balstās, nav atzīti par vainīgiem darba tiesību būtiskā pārkāpumā un konkurences tiesību pārkāpumā un (3) vai Pretendentam un Personai (t.sk. apakšuzņēmējam), uz kuras iespējām Pretendents balstās, nav apturēta saimnieciskā darbība un nav nodokļu parādi, t.sk. valsts sociālās apdrošināšanas obligāto iemaksu parādi, kas pārsniedz 150 EUR. 

13.5. Izskatot Pretendenta atlases dokumentus, Iepirkuma komisija pārbauda, vai Pretendents un Personas (t.sk. apakšuzņēmēji), uz kuru iespējām Pretendenti balstās, neatbilst citiem Pretendentu izslēgšanas nosacījumiem un atlasa Pretendentus, pārbaudot Pretendentu atbilstību Pretendenta kvalifikācijas prasībām. Ja iepirkuma komisija konstatē, ka Pretendenta kvalifikācijas dokumentos ietvertā informācija ir neskaidra vai nepilnīga, tā pieprasa, lai Pretendents vai kompetentā institūcija izskaidro vai papildina šajos dokumentos ietverto informāciju.

13.6. Pretendentu piedāvājumi tiek noraidīti, ja Pretendenti vai Personas (t.sk. apakšuzņēmēji), uz kuru iespējām Pretendents balstās:

a. nav iesnieguši dokumentus, kas apliecina neattiecināmību Pretendentu izslēgšanas nosacījumiem, vai atbilst Pretendentu izslēgšanas nosacījumiem vai

b. nav iesnieguši Pretendenta kvalifikācijas dokumentus vai neatbilst Pretendenta kvalifikācijas prasībām vai

c. ir snieguši nepatiesu informāciju kvalifikācijas novērtēšanai,

13.7. Iepirkumu komisija pārbauda atlasīto Pretendentu Tehnisko piedāvājumu un Finanšu piedāvājumu atbilstību Nolikumā noteiktajām prasībām. Piedāvājumi, kuru Tehniskie piedāvājumi vai Finanšu piedāvājumi neatbilst Nolikumā noteiktajām prasībām, tiek noraidīti.

13.8. Piedāvājumi, kuri neatbilst Nolikumā noteiktajām noformējuma prasībām var tikt noraidīti, ja to neatbilstība Nolikumā noteiktajām noformējuma prasībām ir būtiska.

13.9. No piedāvājumiem, kas atbilst Nolikumā noteiktajām prasībām, iepirkuma komisija izvēlas piedāvājumu ar viszemāko cenu.

13.10. Vērtējot piedāvājumu, iepirkuma komisija ņem vērā piedāvājumā norādīto
 Būvniecības kopējo cenu bez PVN. 
13.11. Ja Iepirkuma komisija konstatē, ka Pretendenta piedāvājums ir nepamatoti lēts, tas tiek noraidīts. Ja iepirkuma komisija Pretendenta piedāvājumu uzskata par nepamatoti lētu, Pasūtītājs pirms šāda piedāvājuma iespējamās noraidīšanas rakstveidā pieprasa no skaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus vai citus objektīvus pierādījumus, kas ļauj piedāvāt tik lētu cenu. 
14. Lēmuma izziņošana un līguma noslēgšana
14.1. Iepirkuma komisija atbilstoši Nolikuma  13.9. punktam nosaka piedāvājumu ar viszemāko cenu un pieņem lēmumu par iepirkuma līguma slēgšanu ar Pretendentu, kura piedāvājums atzīts par piedāvājumu ar viszemāko  piedāvāto līgumcenu.
14.2. Iepirkuma komisija 5 (piecu) darbadienu laikā pēc lēmuma pieņemšanas vienlaikus informē visus Pretendentus par pieņemto lēmumu attiecībā uz iepirkuma līguma slēgšanu, kā arī publicē paziņojumu savā mājaslapā www.jekabpilsudens.lv .
14.3. Iepirkuma līgumu ar izraudzīto Pretendentu slēdz atbilstoši Iepirkuma līguma veidnei (3.pielikums).  Grozījumi Iepirkuma līgumā, tehniskajās specifikācijās un Pretendenta piedāvājumā nav pieļaujami.
14.4. Ja izraudzītais Pretendents atsakās slēgt iepirkuma līgumu ar Pasūtītāju, iepirkuma komisija pieņem lēmumu slēgt līgumu ar nākamo Pretendentu, kura piedāvājums ir ar viszemāko piedāvāto līgumcenu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums slēgt līgumu ar nākamo Pretendentu, bet tas atsakās līgumu slēgt, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu. 
14.5. Pasūtītājs var pārtraukt Iepirkuma procedūru, ja tam ir objektīvs pamatojums, par to vienlaikus rakstveidā informējot visus Ieinteresētos piegādātājus un  Pretendentus, kā arī publicē paziņojumu un ievieto to mājaslapā www.jekabpilsudens.lv. 

15. Nolikumam pievienoti 7 (septiņi) pielikumi: 

1.pielikums Tehniskā specifikācija
1.1. Vispārīgās prasības 

1.2. Īpašās prasības
2.pielikums Būvprojekts minimālā sastāvā

3.pielikums Iepirkuma līguma projekts un Līguma izpildes garantija veidne 
4.pielikums Veidņu paraugi piedāvājuma sagatavošanai

4.1.  Pieteikums dalībai iepirkuma procedūrā

4.2.  Izstrādāto būvprojektu un veikto būvdarbu saraksts

4.3.  Galveno speciālistu saraksts

4.4.  CV veidnes

4.5.  Apakšuzņēmējiem/Personām, uz kuru iespējām Pretendents balstās, nododamo būvniecības darbu saraksts

4.6.  Apakšuzņēmēja/personas, uz kuras iespējām pretendents balstās, apliecinājums

4.7.  Pretendenta apliecinājums

5.pielikums Finanšu piedāvājums

6.pielikums Tehniskā aprīkojuma saraksts
7.pielikums Tehniskā piedāvājuma sagatavošanas vadlīnijas

� Pretendentu izslēgšanas nosacījumi nav attiecināmi uz tādām Personām, t.sk. apakšuzņēmējiem, kuras ir piesaistītas tikai kādu noteikto darbu veikšanai, bet ar to iespējām netiek apliecināta pretendenta atbilstība kvalifikācijas prasībām


� trīs gadu vidējais finanšu apgrozījums ( (apgr.1+apgr.2+apgr.3) /3 )


� trīs gadu vidējais finanšu apgrozījums ( (apgr.1+apgr.2+apgr.3) /3)


� Ja Finanšu piedāvājumā ir konstatētas aritmētiskās kļūdas, vērā ņem pareizi aprēķināto summu

